GiliGold/VAD_KnessetCorpus huggingface dataset:
<אירינה לוית: אם הוא מכור – צריך תעודה.
<אירינה לוית: מתי שהוא ללכת ולקחת בשביל רישיון נהיגה.
<אירינה לוית: מתי שאני לוקחת את הבן אדם לעבודה אצלנו, כבר אני רוצה לדעת – הוא מכור או לא?
<אירינה לוית: מילה אחרונה שלי.
<אירינה לוית: גם אמהות שלנו, לא חשוב אמא רוסיה, אמא ישראלית, אמא אתיופית, אמא ערביה, לא חשוב.
<אירינה לוית: כולן בוכות אותו דבר.
<אירינה לוית: אותו דבר.
<אירינה לוית: אין במריחואנה כלום.
<אירינה לוית: רק בשביל שרופאה אומרת עכשיו שאולי מריחואנה יכולה לעזור במשהו כאשר בן אדם חולה מאד, רק זה.
<אירינה לוית: אולי.
<אירינה לוית: אבל בשביל ילדים שלנו, בשביל ילדים שפה בישראל – אין דרך של מריחואנה.
<אירינה לוית: זה בשבילך, בשבילך וגם בשבילך.
<אירינה לוית: טוב, תודה רבה.
מוחמד ברכה: כן, ד"ר שמש.
<אילן שמש: שמי אילן שמש ממשרד החינוך.
מוחמד ברכה: ד"ר שמש הוא אחרון הדוברים היום, בהחלט.
<אילן שמש: אני אעשה את זה קצר.
<אילן שמש: משרד החינוך, בשותפות עם הרבה מאד גופים נוספים ובטח בטח הרשות למלחמה בסמים ובאלכוהול, מפעילים ...
<אילן שמש: כמו תכניות, פעילויות ודברים, לתלמידים ולבני נוער, כדי לצמצם עד כמה שניתן את השימוש לא רק במריחואנה, גם בנייס גאי וגם בפיצוציות וגם באלכוהול וגם בטבק.
<אילן שמש: הדברים האלה בצורה חד משמעית מוכחים וידועים, יש על זה מחקר ושמעתם כאן גם.
<אילן שמש: הדברים הללו רעים ומזיקים במיוחד לחברה הצעירים.
<אילן שמש: לכן המסר של משרד החינוך הוא שבאיזה שהוא מקום המדינה צריכה, לגבי הבגירים, להעביר את המסר שזה לא טוב ויש לזה מחירים.
<אילן שמש: יחד עם זאת, אנחנו חיים במציאות ברורה.
<אילן שמש: אני חושב שצריכה להיות יצירתיות באופי הענישה או באופי ההתמודדות.
<אילן שמש: אני לא חושב שצריכים להגיע למצבים קיצוניים כאלה, בטח לא במקרים שנתקלים בהם, ופה אני חושב שצריכים לייצר את המכניזם, ואני הייתי הולך דווקא על פתרונות מיידים.
<אילן שמש: אני חושב שענישה לא צריכה להיות קיצונית בצורה כזו שעוצרים אותך ואתה עובר אחר כך רישום וכו'.
<אילן שמש: הענישה צריכה להיות בצורה כזאת שאתה תיקנס, כמו עבירות אחרות שאתה עושה בחיים ואין עליהן את כל החלק הכבד.
מוחמד ברכה: של עבודות לשירות הציבור?
<אורן לבוביץ: קנס.
<אילן שמש: כן.
<אילן שמש: צריכים להיות יצירתיים פה.
<אילן שמש: אי אפשר באמת - - -
מוחמד ברכה: טוב רבותי, יש זכות לחבר הכנסת מזרחי בסיום להגיד את דבריו.
משה מזרחי: דרך אגב, בדו"ח הזה משנת 1994, יש טבלה סטטיסטית של משטרת ישראל בחלוקה של הסמים.
משה מזרחי: כבר מאז יכלו לחלק, אז גם היום יכולים לחלק איזה סוגי סמים וכו'.
משה מזרחי: זה הערת אגב.
משה מזרחי: שניים, שלא יהיה מובן, אני אמרתי את זה גם בפתיח הזה, שאולי בעידן אחר וכו' הייתי אולי-, או שאני גם כאיש משטרה לשעבר הולך לקראת הלגליזציה חלילה וחס, היום, כן, של הקנאביס.
משה מזרחי: מה שמרתיע באופן מאד מובהק זה גם הסיפורים שעולים פה על בני הנוער, וההשפעה הכן מוכחת, הכן מוכחת מחקרית על בני הנוער והשימוש, ואם יש סיבה למנוע לגליזציה, אני עוזב עכשיו את העניין שהוא נושא הדיון, זה פשוט לא לפתוח את הפתח שזה יהיה צונאמי.
משה מזרחי: אני מדבר כלפי בני נוער, ולהיפך, אני מעודד את משטרת ישראל באינטרס שלה ביחד עם מערכת החינוך, ששם זה אינטרס עליון לעשות פעילות בקרב בני נוער; וחשיפה בשימוש בסמים בקרב בני נוער היא מטרת על של משטרת ישראל, להבדיל מהסוגיות ששמנו פה על השולחן, של בגירים נורמטיביים, שבאופן יזום אתה מטפל בהם, כאשר אין בזה תועלת למאבק הכולל שאנחנו מדברים עליו.
משה מזרחי: אני חושב שמערכת האיזונים שעלתה פה היום מאד נחוצה בתחום הזה, ומהרשות לסמים בסופו של דבר לא שמענו דעה נחרצת, כי אם הם רוצים להיאבק בזה, ואין סמים קלים, כמו שאתה אומר, יש סמים.
מוחמד ברכה: זו גם דעתה של הרשות.
משה מזרחי: זה טוב מאד שזה מופיע בהגדרה וזה גם עבירה פלילית, והשאלה הכבירה היא, באמת, מה סוג האיזונים, בכל זאת, ראינו את הפרופורציות של כמויות אדירות של תיקים שנרשמים על גבם של בני אדם, שלא מגיעים לקצה.
משה מזרחי: מה עושים עם זה?
משה מזרחי: אז יש שהולכים למאבק והרתעה מאד חריפה ודווקנית, אז הנתונים לא צריכים להיות 2,000 תיקים, אלא צריכים להיות 10,000 כתבי אישום נגד אנשים - - -
דב חנין: 300,000.
משה מזרחי: או 300,000, כי אם המשטרה רוצה, כי דרך אגב היא די מגבילה את עצמה, כי אם רוצים אז זה יהיה גם 40,000 תיקי משתמשים.
מוחמד ברכה: חבר הכנסת חנין אתה רוצה לומר עוד משפט לפני שאני מסכם?
דב חנין: שני משפטים, תודה אדוני יושב הראש, תודה על הדיון הזה.
דב חנין: הועלו פה הרבה שאלות והרבה סוגיות, ואני מצטרף לכל אלה שאומרים שכדי להתמודד עם שימושים בסמים צריך להתחיל בבית הספר, במערכת החינוך, להסביר.
דב חנין: אינפלציה של פעולה משטרתית שהיא לא ממוקדת מטרה, יש לאבחן בין מצבים שבהם המשטרה רוצה להעמיד לדין והמערכת רוצה להעמיד לדין – בסדר.
דב חנין: אז יש רלבנטיות לפעולה משטרתית.
דב חנין: אינפלציה של פעולה משטרתית שמגיעה אפילו עד חולים ואנשים שמשתמשים בקנאביס למשל כדי להקל מסבלם, זו שגיאה מאד מאד גדולה.
דב חנין: נשמעו פה, אדוני יושב הראש, סביב השולחן הזה הצעות מעניינות, כולל הצעתו של פרופסור משולם, על הקמת איזו שהיא ועדה.
דב חנין: אני מציע לך, אדוני יושב הראש, לשקול את הסוגיה הזאת.
דב חנין: אני חושב שהוועדה הזאת היא באמת הגוף הנכון, הרציני, המקצועי והענייני בכנסת, לקידום שיקול הדעת הנכון בסוגיות האלה.
מוחמד ברכה: אוקיי, טוב רבותי, תודה רבה לכולם.
מוחמד ברכה: הדיון היה לדעתי מרתק.
מוחמד ברכה: אני רואה את עצמי הרבה פעמים עם המומחים לבד, בלי חברי הכנסת, וזה לא מוריד כהוא זה מהחשיבות ומעומק הדיונים שהיו, אבל הדיון הזה מטבעו הסתעף לכל מיני כיוונים שמחייבים התמקדות וטיפול ודיון, ועל כך אני אומר מילה בסוף.
מוחמד ברכה: אני חושב שהסוגיה שהעלו חברי הכנסת, ואני מודה להם שהעלו את זה, היא סוגיה חשובה.
מוחמד ברכה: אני רוצה גם להודות לכל האנשים שהשתתפו בדיון או שנכחו בישיבה.
מוחמד ברכה: התרומה המאד ייחודית של פרופסור משולם וד"ר שיף ראויה לדעתי, כמובן מבלי לגרוע מאף אחד אחר, אבל היה לנו הכבוד לשמוע גם את דעתם של המומחים מהמעלה הראשונה.
מוחמד ברכה: אני רוצה לחזור ולומר שזו העמדה של הוועדה, זו העמדה לרשות במלחמה בסמים, שאנחנו לא מכירים במושג של סמים קלים, וזו עמדה שמלווה את הוועדה לפחות הרבה שנים כשאני עומד בראש הוועדה, ואני חושב שגם חברים אחרים.
מוחמד ברכה: הדבר השני שעלה מהדיון, הוא הצורך בהסדרת השימוש בקנאביס רפואי, שלא ייכנס לקטגוריה הפלילית.
מוחמד ברכה: אני חושב שזה דבר ראוי.
מוחמד ברכה: לדעתי מומחים גם ברפואה וגם במשפטים צריכים להביא הצעה שתוציא את העניין הזה מהמקום האפור של בין תרופה לבין עבירה פלילית.
מוחמד ברכה: אני חושב שזה דבר שראוי.
מוחמד ברכה: אני חייב לומר שכל דבר שהוא מבחינה רפואית, מקצועית, מומלץ על ידי רופאים מוסמכים, הוא דבר לגיטימי ורצוי אפילו.
מוחמד ברכה: ולכן אי אפשר לערבב את זה, מין שאינו במינו.
מוחמד ברכה: הנקודה השלישית, ההנחיות של היועץ המשפטי: כל עוד שההנחיות האלה קיימות, כולל הפרק שקרה, והפרקים האחרים, אני חושב שזה צריך להיות נר לרגליה של המשטרה ושל מערכת אכיפת החוק, בכל מה שקשור ליישום.
מוחמד ברכה: וכאן אנחנו מרגישים, לפחות לפי הנתונים שהביאו חברי הכנסת, שיש פה פער בין ההנחיות האלה לבין המציאות בשטח.
מוחמד ברכה: אני גם שמתי לב שיש פער בין הנתונים שאמרה רב פקד עדנה טנא, בנושא הנתונים.
מוחמד ברכה: אני יכול לומר, ויכול להיות שאת לא הכתובת, אבל הנתונים שאנחנו קיבלנו מהמשטרה הם כשמיים וארץ לעומת מה שעומד על השולחן.
מוחמד ברכה: וחזקה עלינו כאן בכנסת, שמחלקת המחקר מספקת לנו חומר נכון, ראוי, מהימן, שמחברים אותו אחרי שמקבלים את העמדות של הגופים השונים, כולל המשטרה, בנושא הדיון.
מוחמד ברכה: ולכן אני רואה טעם לפגם שהמשטרה לא הביאה לשולחן את הנתונים הנכונים, וגם את הפילוח ואת המיון וגם את האיזונים עליהם דיבר חבר הכנסת מזרחי, בכל מה שנוגע לסוג התיקים.
מוחמד ברכה: אם מדברים על 23,000 תיקים, יש מושג שאנחנו מטפלים בו בוועדה, שנקרא תחלואה כפולה - אנשים שיש להם בעיות נפש ובעיות של סמים.
מוחמד ברכה: וכאן, האם התיקים האלה הם תוצאה של עבירה כפולה, של עבירת רכוש ועבירת סמים או דבר אחר.
מוחמד ברכה: ולכן הדיו והוא מאד קריטי לצורך העניין הזה והייתי מצפה מהמשטרה שתעביר לוועדה את הנתונים הנכונים ואת הנתונים המהימנים, על מנת שנוכל להתייחס באופן רציני לסוגיה שהעלו חברי הכנסת המכובדים.
מוחמד ברכה: הנקודה האחרונה שאני אתייחס אליה הוא הנושא של מה שאמרתי הדיון המיוחד, בנושא של לגליזציה.
מוחמד ברכה: כפי שאמרתי, על אף שדיון כזה התקיים בוועדה אחרת, ראוי ש - - - מרציאנו?
מוחמד ברכה: אני הכרתי את סעדיה, אתה לא צריך לחקות אותו בכל דבר.
<דניאל מרציאנו: בלי סעדיה זה לא היה קם, שיהיה לך ברור.
<דניאל מרציאנו: בלי זה לא היה.
מוחמד ברכה: סעדיה גם אהוב.
<דניאל מרציאנו: לא, לא לדבר הזה.
<דניאל מרציאנו: סמים לא ...
<דניאל מרציאנו: כשהוא דיבר עם יצחק רבין, אנשים היו - - -
מוחמד ברכה: כשהפנתרים הצטרפו לחד"ש הוא לא הצטרף.
<דניאל מרציאנו: ... ...
<דניאל מרציאנו: עליו השלום מנחם בגין.
מוחמד ברכה: הנקודה האחרונה, הצורך בדיון מיוחד שאנחנו נקיים אותו.
מוחמד ברכה: פרופסור משולם דיבר על ועדה שתעבוד במשך שלושה או ארבעה חודשים.
מוחמד ברכה: אני חושב שנושא כזה ראוי שידון על רקע של עבודה של ועדה מקצועית.
מוחמד ברכה: אנחנו נתייעץ עם הרשות בעניין הזה, נתייעץ בתוך הוועדה ואולי נודיע בישיבה הבאה, או אפילו ללא ייעוץ, צריך לבחון הקמת ועדה שתבחן את הסוגיה הזו, ואז, עם כתיבת התוצאות או המסקנות או הדו"ח של הוועדה, אנחנו נכנס דיון מיוחד רחב, ונשמע את מגוון הדעות.
מוחמד ברכה: אני מתייחס בכבוד לכל הדעות שנאמרו כאן, גם לדעות שאני לא הסכמתי להן.
מוחמד ברכה: יש דברים באמת שנוגעים ללב, גם נוגעים למצפון, כשמדובר על חופש הפרט וכשמדברים על הכאב, ולכן בכל הכבוד הראוי אנחנו נשמע את כל הדעות ונגיע למסקנות, גם מקצועיות וגם ממלכתיות.
מוחמד ברכה: תודה רבה לכולם.
מוחמד ברכה: טוב, אני פותח את הישיבה.
מוחמד ברכה: הנושא שלשמו התכנסנו היום, על המסך: האסטרטגיה העולמית להפחתת השימוש לרעה באלכוהול.
מוחמד ברכה: תציג אותו הגברת איריס יוגב.
מוחמד ברכה: אבל לפני כן, לפני כמה שבועות הורחב המנדט של הוועדה על מנת לטפל גם בנזקי האלכוהול.
מוחמד ברכה: ולפני כמה ימים קיבלתי פנייה מבחור, מבת ים דומני, שאומר לי: אם אתם הרחבתם למה לא להרחיב מעבר לכל גם לנושא של העישון על צורותיו השונות, כולל נרגילות וכולי וכולי?
מוחמד ברכה: אני חושב שיש מקום לעשות התייעצות גם עם משרד הבריאות וגם עם הרשות למלחמה בסמים ובאלכוהול.
מוחמד ברכה: וכמובן בשלב מסוים, אם תתגבש דעה בעניין הזה בינינו, אנחנו נפנה לנשיאות הכנסת.
מוחמד ברכה: יכול להיות שגם הרשות למלחמה בסמים ובאלכוהול צריכה להרחיב בצורה זו או אחרת, כי הדברים קשורים.
מוחמד ברכה: למשל: נרגילות וסמים זה רץ ביחד.
<יאיר גלר: יש חיבור, כן.
מוחמד ברכה: רץ ביחד.
מוחמד ברכה: בכל אופן, אני אזום, אולי לא בישיבה הזו, בשלהי או בתחילת הישיבה הנוספת, התייעצות קצרה בעניין הזה.
מוחמד ברכה: אני אומר את זה עכשיו על מנת שהחברים שסובבים את השולחן יגבשו עמדה בעניין הזה ואז יבואו אלינו עם דעה מוכנה.
מוחמד ברכה: טוב, כפי שאמרתי, הישיבה הזו מוקדשת לנושא של הפחתת השימוש לרעה באלכוהול, ומתוך אסטרטגיה או תפיסה גלובלית.
מוחמד ברכה: הגברת איריס יוגב, בבקשה, תעני.
<יאיר גלר: ברשותך, שלוש מילים וניתן לה את כל הבמה.
מוחמד ברכה: מר יאיר גלר, בבקשה.
<יאיר גלר: היא אחראית אצלנו בעניין הזה של אלכוהול ברשות למלחמה בסמים ובאלכוהול, אבל רק מספר מילות פתיחה: לפני שעתיים השתתפתי בכנס בנתניה של סיכום שנת העבודה של עיר ללא אלימות, ששם הופיעו גם מפכ"ל המשטרה, גם השר לביטחון פנים, כמוביל את כל התכנית הזו, והוגדר בצורה שאינה משתמעת לשתי פנים – ואני משתמש, אני ממש מצטט, כי זה כבר גם נאמר בחדשות ב-12:00 – שאלכוהול מהווה איום אסטרטגי על החברה הישראלית ועל מדינת ישראל.
<יאיר גלר: אותנו כמובן אין צורך לשכנע.
<יאיר גלר: אנחנו הבנו את זה כבר לפני ספר שנים ופעלנו.
<יאיר גלר: כשאני אומר פעלנו זה כלל השותפים פה.
<יאיר גלר: כמובן שהכנסת הייתה פה גורם מוביל, ונתנו לנו הרבה רוח גבית: גם יושב ראש הוועדה וגם הוועדה שבמהלך השנים התכנסה.
<יאיר גלר: ועל כן כל כך חשוב שנבוא ונציף פה את הפעולות כפי שגם הרשות למלחמה בסמים ובאלכוהול עושה וגם כמובן כל הגורמים, כל משרדי הממשלה, והמשטרה כמובן שעושה רבות בעניין הזה.
<יאיר גלר: ממש מספר מילות פתיחה: אנחנו אבל לא פעלנו בחלל ריק.
<יאיר גלר: כשנכנסנו לכל הנושא של התכנית הלאומית למניעת צריכה מופרזת של אלכוהול, הבנו שבעולם המערבי כבר נעשו הרבה מאוד פעולות והרבה מאוד ערוצי עשייה שבמהלך השנים הביאו לתוצאות כאלה ואחרות, בעיקר כמובן אני מדבר על העולם המערבי.
<יאיר גלר: אנחנו עשינו הרבה מאוד אדפטציות מאותן פעילויות.
<יאיר גלר: כמובן עשינו התאמה למדינת ישראל.
<יאיר גלר: אבל הבנו, ואני מניח שתיכף הגברת איריס יוגב תרחיב על זה רבות, שההשקעה בנוער היא מבחינתנו המרכזית והחשובה ביותר, ולשם מכוונים עיקר מאמצינו: הנושא הזה של פעולות מניעה, של פעולות הסברה, של פעולות חינוך.
<יאיר גלר: יחד עם זה, כמובן המשטרה עם פעולות האכיפה הנמרצת, עם חקיקה מאוד נרחבת שהתקיימה בשנים האחרונות.
<יאיר גלר: אני רוצה להגיד שיש לנו הישגים מאוד ראויים.
<יאיר גלר: הרבה מאוד גורמים מהעולם באים, שומעים אותנו, לומדים גם את העשייה שלנו, מתרשמים.
<יאיר גלר: רק לאחרונה התפרסם הסקר של ה-O.E.C.D.
<יאיר גלר: – אנחנו במקום הרביעי מלמטה מתוך 40 מדינות בצריכת אלכוהול מגילאי 15 עד 65, לאחר טורקיה, אינדונזיה ועוד מדינה מוסלמית אחת שחסרה לי.
מוחמד ברכה: שזה שלוש מדינות מוסלמיות.
<יאיר גלר: מוסלמיות.
<איריס יוגב: סרי לנקה או משהו כזה.
<יאיר גלר: לא, לא, לא.
<איריס יוגב: הייתה הודו.
<יאיר גלר: הודו.
<יאיר גלר: זהו.
<איריס יוגב: בהודו.
<יאיר גלר: תודה.
<יאיר גלר: כך שאנחנו במקום ה-30 ו- - - -
מוחמד ברכה: בהודו יש מיעוט מוסלמי של כמה מאות מיליונים.
<יאיר גלר: אז אין ספק שהמיצוב שלנו היום במקום ה-37, כמו גם הרבה מאוד סטטיסטיקות שכבור יוצגו פה במהלך הדיון, אני חושב שהם ראויים לכל שבח, אבל אסור לנו לשנייה אחת להיות רגועים, וזה כאן המילים האחרונות: אמר לי המפכ"ל, הבוקר: אני פותח כל שנה 9,000 תיקים לבני נוער, שרובם הגדול זה נושא האלכוהול, ושימוש לרעה שמוביל כמובן לאלימות - - -
מוחמד ברכה: וזה - - - לרישום פלילי, אגב?
<יאיר גלר: שוב, אצל נוער זה קצת שונה.
<קריאה: - - - חוק זה חוק שאם - - -
<קריאה: - - - סביב מה?
<קריאה: - - - אלימות.
<יאיר גלר: על אלימות.
<קריאה: על אלימות, אולי.
<יאיר גלר: כאשר זה מלווה.
<קריאה: מלווה.
<אתי כהנא: על רקע של שימוש באלכוהול.
<יאיר גלר: על רקע של שימוש באלכוהול יש למעשה אלימות רבה ברחוב, במשפחה, בבתי הספר, במגרשי כדורגל.
<יאיר גלר: לא חסר.
מוחמד ברכה: המשמעות של השאלה שלי הייתה שלא צריכה להיות יד קלה על הרישום הפלילי במקרים כאלה.
מוחמד ברכה: זו המשמעות של השאלה.
<יאיר גלר: חד משמעית.
<יאיר גלר: מאחר ומדובר כאמור באלכוהול כגורם להרבה מאוד מקרים פליליים שאנחנו לא רוצים שייקרו, ואנחנו מדברים בסופו של דבר על שיפור איכות החיים, ועל כן באנו ללמוד הרבה מהעולם המערבי.
<יאיר גלר: הגברת איריס יוגב כאמור הייתה נציגתנו כבר בכמה כנסים בינלאומיים.
<יאיר גלר: אירחה יחד, כמובן כולנו אירחנו כמה משלחות מחוץ לארץ.
<יאיר גלר: יש לנו הרבה מה לשמוע.
<יאיר גלר: אנחנו ממשיכים ללמוד, אנחנו ממשיכים ללמד.
<יאיר גלר: אז, הגברת איריס יוגב, הבמה שלך.
<איריס יוגב: כבוד היושב ראש, אחרי שהמנכ"ל אמר את מילות הסיכום אז אני אתחיל מההתחלה.
<איריס יוגב: האסטרטגיה הגלובלית למאבק באלכוהול, כאשר הנקודה המרכזית נובעת ממחשבה על מניעת מחלות לא מדבקות.
<איריס יוגב: עכשיו, אלכוהול הוא גורם מאוד מרכזי לבעיות בריאותיות קשות.
<איריס יוגב: אנחנו מכירים את הבעיה של שחמת הכבד, אבל אלכוהול אחראי על הרבה מחלות נוספות: כל מיני סוגים של סרטנים, כל מיני מחלות קרדיווסקולריות ואחרות.
עפו אגבאריה: נוירולוגיות.
<איריס יוגב: מה?
<יאיר גלר: הרבה צרות.
<איריס יוגב: יש רשימה מאוד ארוכה.
<איריס יוגב: יש לי מצגת נפרדת עם המון שקפים על כל המחלות שאלכוהול גורם להן.
<איריס יוגב: אלכוהול הוא נטל בריאותי מאוד כבד בעולם, והוא גורם סיכון שלישי למעשה לאובדן ימי אדם, אם בגלל מקרי מוות כתוצאה מאלימות, תאונות וכולי, ואם בגלל תחלואה, ופציעות ודברים כאלה.
<איריס יוגב: הנתונים שיהיו במצגת שלי הם נתונים ישנים אבל הם הרקע להתעוררות הכוללת של ארגון הבריאות העולמי לקום ולעשות מעשה בכדי להילחם באלכוהול כגורם לתחלואה.
<איריס יוגב: יש כאן, בשקף הזה, אנחנו רואים את המדרג.
<איריס יוגב: אין לך את זה במצגת, אני הוספתי את זה הבוקר בגלל מר יאיר גלר, כי הוא פקפק בנתון הזה.
<איריס יוגב: על כל פנים, אם אתם רואים הוא באמת הגורם השלישי לאובדן יצרנות אנושית.
מוחמד ברכה: יצרנות או יצירתיות?
<איריס יוגב: יצרנות.
<איריס יוגב: זה adjusted disability life years.
<איריס יוגב: שנות אדם, בעצם.
<איריס יוגב: וזה מתייחס למעשה לנזקים.
<איריס יוגב: האסטרטגיה העולמית, נשתלה המחשבה לפתח אותה, נשתלה בהחלטה 61/4 של עצרת ארגון הבריאות העולמי משנת 2008, ולקח זמן מאוד קצר, שנתיים, לגבש את האסטרטגיה העולמית למאבק באלכוהול.
<איריס יוגב: הם עשו סיעור והתייעצו עם מומחים בתחום הבריאות, כל מיני מחזיקי עניין, גורמים כלכליים, מדינות חברות, והם באמת בחנו את מכלול ההיבטים של הנושא.
<איריס יוגב: אנחנו כבר בשנת 2005 התעוררנו בנושא האלכוהול, שהיה מחובר למקרים קשים של אלימות.
<איריס יוגב: בשנת 2005 היה לנו פחות ידע מדעי מבוסס.
<איריס יוגב: האסטרטגיה הגלובלית מבוססת הרבה על מחקר ועל ידע מדעי מבוסס, ועוד מעט תראו בהמשך שאפילו מתוך 10 אסטרטגיות, 10 תכניות פעולה אפשריות לנקוט במאבק באלכוהול, יש שלושה דברים שהם הדברים המרכזיים שארגון הבריאות העולמי מכנה אותם כ-best - - - - הברירות הטובות ביותר לפעולה, ואנחנו נגיע לזה בהמשך.
<איריס יוגב: האסטרטגיה מבוססת על מספר הנחות יסוד, שיש יעילות רבה לאיתור מוקדם, ולייעוץ ממוקד, ולטיפול קצר מועד באנשים בעלי דפוסי שתייה בעייתיים.
<איריס יוגב: נמצא שטיפול התנהגותי וטיפול תרופתי נמצאו יעילים.
<איריס יוגב: ההסברה בתקשורת היא דבר מאוד-מאוד חשוב כדי להניע את הקהילה בכלל להבין את הנזקים, להבין את האיומים הגלומים בתופעת השתייה הלא אחראית.
<איריס יוגב: התקשורת משפיעה על האווירה הציבורית.
מוחמד ברכה: אז יש הסברה נגדית בתקשורת של הפצת פרסומות לשימוש באלכוהול.
<איריס יוגב: נכון, ואנחנו נגיע גם לזה.
<איריס יוגב: אחד ה-best - - - זה איסור גורף על פרסום מוצרי אלכוהול.
מוחמד ברכה: הבקבוקים מצולמים בצורה מאוד מפתה.
<איריס יוגב: יצטרכו לצלם את הבקבוק בצורה מאוד מפתה, כי חוץ מהבקבוק והתמונה של המפעל לא יהיה מותר להציג שום דבר אחר.
<איריס יוגב: אי אפשר יהיה להציג את הבאדוויזר או את המשקאות כמשקאות שגורמים לך להיות in, ולהיות מקובל, ולהיות פופולרי, ולהיות בעל שמחת חיים.
<איריס יוגב: אבל זה באחד הדיונים הבאים.
<איריס יוגב: אם נקדיש אותם לכל הנושא של החקיקה בנושא האלכוהול, אני בטוחה שעורכת הדין אתי כהנא תשמח להציג את כל היריעה הרחבה של החקיקה.
<איריס יוגב: יש ראיות שמוכיחות שאפס סובלנות לאלכוהול או סובלנות עד רמת אלכוהול 0.05 מאוד יעילה למניעת תאונות בנושא של שתייה-נהיגה.
<איריס יוגב: בישראל אנחנו כבר אימצנו את הנושא הזה ויש הגבלה של אפס סובלנות לנהגים צעירים ולנהגים מקצועיים – נדמה לי עד גיל 24, ונהגים מקצועיים.
<איריס יוגב: אכיפה רציפה זה דבר מאוד משמעותי, מלווה בסנקציות הכרחיות.
<איריס יוגב: בלי אכיפה, אנחנו יודעים שכל חוק בלי אכיפה הוא אות מתה.
<איריס יוגב: אחד הדברים באמת שעשינו מיד עם העברת התכנית הלאומית למלחמה בצריכה הלא אחראית של אלכוהול, שאושרה בממשלה בדצמבר 2009, הצעד הראשון אחרי מסעי ההסברה היה באמת כל הנושא הזה של ייזום חקיקה שתיתן למשטרה את הכלים הטובים ביותר להציק לאנשים ששותים או לאלה שמוכרים לקטינים או לכל תופעות האלימות בציבור על ידי הגבלת שעות שמותר בכלל לשתות במקומות ציבוריים וכולי, והגבלת מכירה וכן הלאה.
<איריס יוגב: יש עוד נושא שהמחקר מלמד אותנו שהוא מאוד יעיל וזה הגדלה של הרווח.
<איריס יוגב: כמו שבזמנו עשו בבתי מרקחת בישראל, שגם נקודות הממכר לאלכוהול יהיו מרוחקות זו מזו, כאשר המחשבה מאחורי זה שככל שתהפוך את האלכוהול לזמין פחות הצריכה תרד.
מוחמד ברכה: אין ברירה.
עפו אגבאריה: ההיצע והביקוש.
<איריס יוגב: כן.
<איריס יוגב: הנה, זה, הגענו לשקף הזה שאומר: ככל שהאלכוהול נגיש יותר, המחיר יורד והצריכה גוברת בהתאמה.
<איריס יוגב: עכשיו, יש מודלים כלכליים שמראים שקביעת מחיר מינימום ליחידת אלכוהול מובילה להפחתת הצריכה.
<איריס יוגב: ישראל, שוב, היא מהמתקדמות במדינות העולם.
<איריס יוגב: ביולי 2013 - - -
מוחמד ברכה: את לא חושבת שזה מפחית את הצריכה שניתנת למדידה?
מוחמד ברכה: יש צריכה שהיא לא נמדדת, - -
מוחמד ברכה: - - של תוצרת בית.
<איריס יוגב: תוצרת בית – אין לנו נתונים.
<קריאה: נכון - - -
<איריס יוגב: אין לנו נתונים ואנחנו לא יודעים.
מוחמד ברכה: זאת אומרת, אם המחיר עולה מדי אז זה יעודד גם דברים פיראטיים.
עפו אגבאריה: עד כמה העניין מפותח בישראל, תוצרת בית?
עפו אגבאריה: אולי במדינות אחרות, משהו כמו מזרח אירופה, שם זה נפוץ.
עפו אגבאריה: אבל פה לא, אני לא - - -
<קריאה: במדינות אחרות, מאוד-מאוד מפותח שם.
<קריאה: זה מפותח בארץ?
<איריס יוגב: אני לא יודעת.
<איריס יוגב: הנתונים שיש לנו, שוב, הנתונים של האו"ם, לגבי צריכת אלכוהול, ויש לי כאן, אני הבאתי את מפת צריכת האלכוהול העולמית, שגם יש אותה בשקף, מראה לך שבישראל הצריכה לנפש בשנה של אלכוהול טהור היא שניים וחצי ליטרים לנפש, לעומת 12.5 ליטרים - - -
מוחמד ברכה: לפי הצבעים מדינת ישראל משתלבת באזור.
<קריאה: באזור.
<איריס יוגב: ישראל משתלבת באזור.
<איריס יוגב: בהחלט.
מוחמד ברכה: משתלבת באזור מבחינת הצבע, הצבע של - - -
<איריס יוגב: הצבע מראה על שניים וחצי - - -
מוחמד ברכה: כן, שזה טוב.
<קריאה: - - - זה טוב.
<איריס יוגב: זה מצוין, כן.
<יאיר גלר: הנתונים הם טובים.
<איריס יוגב: ואנחנו רוצים שזה יהיה אולי אפילו פחות, ובהמשך המצגת יש לנו גם נתונים לגבי שימוש ולגבי ירידה במכירה וכן הלאה.
<איריס יוגב: זו המפה שדיברנו עליה הרגע.
<איריס יוגב: אם אתם רואים באמת, הירוק זה כל המדינות שהצריכה לנפש היא שניים וחצי ליטרים ופחות.
<איריס יוגב: הצבעים פה לא כל כך טובים אבל זה הנתון של אירופה – 12.5 ליטר.
<שולי דוידוביץ: זה בעצם האזור שאנחנו שייכים בו ב-.O.H.W.
<שולי דוידוביץ: ולעומת כל האזור מצבנו מצוין.
<איריס יוגב: מצבנו מצוין.
<שולי דוידוביץ: גם אם יש בעיה פה, רק יחסית לאחרים.
<איריס יוגב: המחויבות להפחתת נזקי השימוש לרעה באלכוהול מספקת הזדמנות לשיפור הבריאות והחוסן החברתי ולהפחתת הנטל שנובע מהתמודדות עם הנזקים.
<איריס יוגב: כאמור, נזקים בריאותיים, נזקים של טיפול רפואי, של אובדן יצרנות וכן הלאה.
<איריס יוגב: אבל יש גם קשיים שצריך לקחת אותם בחשבון כשאנחנו רוצים לקדם תכניות פעולה בינלאומיות או לאומיות: שימוש ימשיך להוות נושא בריאותי מרכזי, ויש צורך בהכוונה בינלאומית, הידוק וקידום שיתוף הפעולה הבינלאומי כדי לתמוך ולהשלים ברמה העולמית את המאמצים האזוריים והלאומיים.
<איריס יוגב: הספקטרום הרחב של בעיות שנובעות משימוש לרעה באלכוהול מחייב כמובן התייחסות משולבת, רב תחומית, של סקטורים רבים, ולכן כל הטיפול בנושא נזקי האלכוהול הוא לא בלעדי של מערכת הבריאות, הוא משלב מערכות נוספות כמו רווחה, חינוך, אכיפה וכן הלאה.
<איריס יוגב: מניעה והפחתה של נזקי האלכוהול לא מקבלת קדימות ראויה, וזה מסמך שאושר ב-2010.
<איריס יוגב: אני חושבת שמאז קרה משהו בעולם.
<איריס יוגב: רק כדי לסבר את האוזן: ב-2010, למעט מאוד מדינות בעולם היו תכניות לאומיות למאבק באלכוהול, בעוד 34% מהחברות בארגון הבריאות העולמי כיום יש להן תכניות מערכתיות לאומיות למאבק באלכוהול.
<איריס יוגב: המאמצים נתפסים לפעמים כעומדים בסתירה לערכי שוק חופשי, והם נתפסים כמזיקים לאינטרסים כלכליים.
<איריס יוגב: זה הבלנס שצריך לשקול בין טובת התעשייה, שבמקומות מסוימים נתפסת כ-the big alcohol, כמו the big brother.
<איריס יוגב: והתעשייה הזו כל הזמן מחפשת שווקים חדשים, והיא מנסה להגיע לאוכלוסיות חדשות.
<איריס יוגב: היא מגדלת את הילדים ובני הנוער להיות צרכנים טובים יותר של אלכוהול, והיא תעשייה שמגלגלת הון עתק, ויש להם את כל האמצעים המתוחכמים ביותר לקדם את האינטרסים שלהם.
<איריס יוגב: אחד הדברים שהאסטרטגיה העולמית מדגישה זה שהאינטרס של טובת הציבור צריך לגבור על פני האינטרסים הכלכליים.
<איריס יוגב: מדינות עניות – אנחנו נדלג.
<איריס יוגב: חשוב כמובן לתמוך בהן, ולסייע, ולתת את כל הסיוע ההכרחי.
<איריס יוגב: יש את כל הנושא, ומי כמונו בישראל מכיר את - - -
עפו אגבאריה: זה לא נכון לגבי אוכלוסיות עניות בתוך מדינה שהיא יותר עשירה, - -
<יאיר גלר: בהחלט.
עפו אגבאריה: - - מה שלגבי מדינות עניות זה נכון לגבי אוכלוסיות עניות במדינה שהיא יותר מפותחת.
<איריס יוגב: תכניות רגישות תרבות: מי כמונו בישראל שהיא ארץ באמת מגוונת מבחינת תרבויות מכיר את הצורך לדבר עם כל סקטור תרבותי בשפתו, בעולמות התוכן, בעולמות המושגים להיות רגישים תרבותית.
<איריס יוגב: ואחד הדברים החשובים ביותר זה הנושא של איסוף מידע.
<איריס יוגב: לארגון הבריאות העולמי יש מערכת ממוחשבת לאיסוף מידע.
<איריס יוגב: הם השיקו עכשיו נתונים עולמיים של 2010, שניתן למצוא אותם באתר של .O.H.W. יש גם מערכת מידע כלל אירופית בנושא האלכוהול.
<איריס יוגב: אנחנו כמובן משתפים איתם פעולה ומעבירים את כל הנתונים הנדרשים.
<איריס יוגב: ובהשוואה באמת למדינות אחרות ההתמודדות שלנו היא טובה.
<איריס יוגב: החזון מאחורי האסטרטגיה העולמית הוא כמובן שיפור איכות החיים של הפרט, המשפחה והחברה, באמצעות הפחתת החולי והתמותה כתוצאה מנזקי השימוש באלכוהול.
<איריס יוגב: האסטרטגיה העולמית תקדם ותתמוך בפעילות מקומית, אזורית ובינלאומית למניעה והפחתה של נזקי השימוש באלכוהול.
<איריס יוגב: ובאמת המחלקה באו"ם שעוסקת בשימוש לרעה בחומרים בכלל זאת מחלקה שעוסקת גם בנושאי הסמים, החוקיים והלא חוקיים, וגם בנושאי האלכוהול.
<איריס יוגב: היא מפתחת היום כל מיני מודלים ומדריכים כדי להטמיע את שיטות הפעולה שהם מייעצים לנקוט.
<איריס יוגב: לאסטרטגיה הגלובלית יש חמש מטרות: המטרה הראשונה זה הגברת מודעות.
<איריס יוגב: השנייה, הרחבת בסיס הידע על הנזקים, ועל דרכי הפעולה היעילות למניעתן.
<איריס יוגב: השלישית, הגדלת הסיוע למדינות החברות וחיזוק היכולת להתמודד עם התופעה.
<איריס יוגב: הרביעית, חיזוק שותפויות ושיפור התיאום בין כל הגורמים בנושא.
<איריס יוגב: החמישית, המרצה של השקעת משאבים נדרשים, ושיפור מערך הניטור.
<איריס יוגב: העקרונות המנחים זה אימוץ מדיניות ציבורית ודרכי התערבות למניעה והפחתה של נזקים; יישום מדיניות רגישת תרבות; שיתופי פעולה, כמובן, ליישום מדיניות ציבורית; הגנה על אוכלוסיות בסיכון.
<איריס יוגב: אוכלוסיות יכולות להיות בני נוער וצעירים, אבל גם אוכלוסיות כמו באוסטרליה.
<איריס יוגב: יש את הבוריג'ינים שחסר להם את הגן שמפרק, שאחראי על פירוק האלכוהול בגוף ולכן הם הרבה יותר חשופים לסיכון.
מוחמד ברכה: לפי המפה שהצגת, אחוז הצריכה הוא מהגבוהים בעולם.
עפו אגבאריה: גדול.
<איריס יוגב: בסדר.
<איריס יוגב: זה נכון.
<יאיר גלר: באוסטרליה כן.
<איריס יוגב: נכון, אבל - - -
עפו אגבאריה: החלק הצפוני ביותר והדרומי ביותר לפי - - -
<איריס יוגב: נכון.
<יאיר גלר: במפה.
עפו אגבאריה: במפה של, כן.
עפו אגבאריה: דרום אפריקה ואוסטרליה, ושם אירופה הסקנדינבית.
<יאיר גלר: הסקנדינביות - - -
<איריס יוגב: כמובן החלת מדיניות על כל המשקאות האלכוהוליים ומוצרי צריכה אחרים שהם מכילים אתנול.
<איריס יוגב: אתנול זה בעצם אלכוהול.
<איריס יוגב: אלה עשר תכניות ההתערבות האפקטיביות, ואני סימנתי, בריבוע הדגשתי את אלה שנחשבות כאמור ל-best - - -.
<איריס יוגב: קודם כל, גיבוש תכנית לאומית והקצאת משאבים; מתן שירותי בריאות.